Nos fratres scilicet, R[obertus], comes Drocensis, et P[etrus] dux Britanniae, et J[ohannes], comes Masticensis, notum facimus universis presentes litteras inspecturis quod pacem seu finationem quam venerabilis abbas Sancti Benedicti super Ligerim et homines de Senivilla fecerunt cum carissimo fratre nostro H[enrico], thesaurario Belvacensi, super pastu quem habebat ipse thesaurarius de triennio in triennium ratam habemus et acceptam eo modo quo in litteris praefati nostri fratris H[enrici], Belvacensis thesaurarii, continetur. Quod ut ratum et stabile permaneat, praesentes litteras sigillorum nostrorum appositione confirmavimus. Actum anno dominicae Incarnationis MCCXXV, mense januario.